## *Del 1: Beskrivelse af metoder, redskaber, praksisser og materialer*.

| **1. Beskrivelse af metoder, redskaber, praksisser og materialer, som er udviklet eller videreudviklet i projektet.**  |
| --- |
| **1.1 Uddannelser***Angiv, hvilke uddannelser, der var omfattet af projektet.* |
| (skriv her)**Skov- og Naturteknikeruddannelsen, Skovskolen, Københavns Universitet** |

| **1.2 Indsatser***Angiv, hvilke(n) indsats(er) jf. afsnit 1.1.1. i vejledningen om puljen og skolens ansøgning, institutionen har arbejdet med. Sæt kryds (mindst ét).* |
| --- |
| Udvikling af nye eller videreudvikling af eksisterende redskaber, som kan understøtte dialogen mellem lærere på skolen og ansvarlige i oplæringsvirk-somhederne, herunder oplæringsvejledere. | (skriv her)**X** |
| Udvikling af redskaber og materialer, der kan støtte lærerens forberedelse og efterbehandling af lærlingernes oplæringsperioder og virksomhedernes anvendelse af skolevejledningen i tilrettelæggelsen af oplæringsperioderne.  | (skriv her) |
| Udvikling og beskrivelse af, hvordan skolen kan implementere en systematisk forberedelse og efterbehandling af lærlingens oplæringsperioder. | (skriv her)**X** |
| Udvikling af metoder, der sikrer både lærlingens, virksomhedens og skolens oplevelse af, at der er sammenhæng mellem praktikoplæring og skoleundervisning. | (skriv her)**X** |

| **1.3 Beskrivelse af arbejde med de(n) valgte indsats(er)***Beskriv, hvordan der konkret er arbejdet med de(n) indsats(er), som er valgt til projektet.* |
| --- |
| (skriv her)**Skovskolen har arbejdet med tre indsatser for at fremme sammenhængen mellem skole og** **oplæring:**1. **Telefonkontakt til mestre inden opstart på 1. og 2. skoleperiode**

Skovskolens virksomhedskonsulent har ringet til alle mestre/oplæringsansvarlige inden 1. og 2. oplæringsperiode for at få en overlevering af mesters erfaringer med lærlingen under oplæringen, så skovskolen havde mulighed for at imødekomme eventuelle udfordringer og samle op på oplæringen under skoleforløbet. Desuden var der mulighed for at afklare eventuelle spørgsmål fra oplæringsvirksomheden samt styrke samarbejdet mellem oplæringsvirksomhed og Skovskolen.1. **Gennemførelse af Mesterdag for mestre, oplæringsansvarlige og lærlinge**

Der har været afholdt en mesterdag for det ene af specialerne på Skov- og naturtekniker uddannelsen (arborist). Mesterdagen blev holdt som en endags event, hvor mestrene deltog sammen med deres lærling og fik afstemt forventninger mellem oplæring og skoleperioder. Mesterdagen blev gennemført i både 2021 og 2022.1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Denne indsats blev undersøgt for at skabe bedre muligheden for lærlingen til at præsentere sit afsluttende projekt på lærepladsen, så både lærling, oplæringsvirksomhed og Skovskole var involveret og til stede. Indsatsen blev dog lagt til side, da lærestederne ligger spredt i hele landet, og at det derfor betyde, at samtlige eksamener ikke ville kunne afvikles indenfor et par uger i afslutningen af uddannelsen, og lærlingen vil dermed opleve store forskelle i vilkårene for eksamen. Desuden vil denne indsats kræve uforholdsvis mange ressourcer i form af transporttid og økonomi i for at kunne gennemføre samtlige eksamener. |
| **1.4 Metoder, redskaber og praksisser***Beskriv de metoder, redskaber og praksisser, som er udviklet i projektet.*  |
| (skriv her)1. **Telefonkontakt til mestre inden opstart på 1. og 2. skoleperiode**

Kontakten til alle mestre/oplæringsansvarlig blev planlagt ud fra den samlede oversigt over oplæringssteder, som havde lærlinge, der skulle starte på 1. eller 2. skoleperiode. Desuden var de tre nedenstående spørgsmål gennemgående for opringningerne for at sikre ensartethed af den viden, som Skovskolen gerne ville indsamle.1. Hvordan går det med din lærling? Rent fagligt og i forhold til trivsel, kollegaskab og andre sociale relationer samt evne til at planlægge (fx komme til tiden) og arbejde selvstændigt.

Dette var ment som et indledningsspørgsmål til at komme i gang med at tale om lærlingen, og så mester/oplæringsansvarlig havde mulighed for at komme med en helhedsvurdering af deres lærling.1. Er der noget, som Skovskolen skal være særlig opmærksom på/hjælpe med, når lærlingen er retur på skolen?

Dette spørgsmål var primært for at få afklaret, om oplæringsvirksomheden havde kendskab til eller erfaring med forhold, som lærlingen kunne være udfordret med. Det var primært i forhold til læse-/skrivevanskeligheder og andre indlæringsudfordringer, men også personlighedstræk fx når en lærling er yderst tilbageholdende/stille eller havde svært ved at koncentrere sig, hvor Skovskolen kunne være særlig imødekommende over for dette.1. Andre spørgsmål til Skovskolen?

Sidste spørgsmål var mest for at få samlet op på løse tråde, så oplæringsvirksomheden havde mulighed for at spørge mere praktisk i forhold til oplæringserklæringer, andre forhold samt i relation til samarbejdet mellem mester/oplæringsansvarlig og Skovskolen.1. **Gennemførelse af Mesterdag for mestre, oplæringsansvarlige og lærlinge**

Mesterdagen blev udviklet som en workshop om læringsmålene på arborist-specialet, hvor både oplæringsvirksomheder og lærlinge mødtes om at forventningsafstemme i forhold til målene i uddannelsesordningen. Der blev derfor lavet en struktur for dagens forløb, hvor formiddagen (kl. 10-12) blev brugt i en gruppe med oplæringsvirksomhederne, en gruppe med lærlingene og en gruppe med undervisere fra Skovskolen, hvor der blev arbejdet med følgende spørgsmål:* **Lærlinge:** Hvad har jeg lært, når jeg bliver færdig med uddannelsen?
* **Oplæringsvirksomhed:** Hvad skal jeg lære min lærling i løbet af de forskellige oplæringsperioder, og hvad skal skolen lære lærlingen i de forskellige fag og have med hjem til den næste praktikperiode?
* **Skovskolen:** Hvad skal lærlingene have lært, når de er færdige med de enkelte fag på skoleopholdene, og hvad skal lærlingene have lært i oplæringen, når de møder ind til næste skoleperiode?

Eftermiddagen (kl. 13-15) foregik som en fælles videndeling, hvor forventningerne blev delt med de andre, og disse forventninger blev sammenholdt med uddannelsens målpinde fra uddannelsesord-ningen. Dette gav anledning til en fælles dialog om uddannelsens mål, og hvad man kan forvente af læring undervejs i uddannelsen samt konkrete tiltag til at sikre en bedre sammenhæng mellem skole og oplæring. Desuden blev det drøftet, hvordan oplæringserklæringen bruges til at gennemgå lærlingens læringen i løbet af oplæringen, som et samtaleværktøj og til opsamling på hele oplæringen, samt at oplæringserklæringen også bruges på skolen til at sikre en bedre sammenhæng mellem oplæring og skole.1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Der er ikke udviklet metoder, redskaber eller praksisser i forbindelse med denne indsats. |
| **1.5 Materialer** *Beskriv, hvilke eventuelle materialer mv. som er udviklet i tilknytning til de metoder, redskaber og praksisser, der er arbejdet med i projektet.* |
| (skriv her)1. **Telefonkontakt til mestre inden opstart på 1. og 2. skoleperiode**

Der er ikke udviklet materialer i forbindelse med denne indsats, men der er lavet en detaljeret spørgeguide jf. 1.4.1. **Gennemførelse af Mesterdag for mestre, oplæringsansvarlige og lærlinge**

Til workshoppen på mesterdagen blev der udviklet en metode til forventningsafklaring bestående af: 1. ”silent brainstorm” hvor hver især skriver forventninger, inputs og tanker på post-its
2. præsentation (oplæsning) af post-its for resten af gruppen
3. sortering af forventninger på et samlet mind-map.

Som et konkret produkt af mesterdagen er der lavet et detaljeret materiale, som er vedlagt i **bilag 1** (EMU-skabelon). 1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Der er ikke udviklet materialer i forbindelse med denne indsats. |
| **1.6 Erklæring om oplæring og skolevejledning***Beskriv, hvordan erklæring om oplæring og skolevejledning er inddraget i projektet.* |
| (skriv her)1. **Telefonkontakt til mestre inden opstart på 1. og 2. skoleperiode**

Som en del at opringningen er der blevet spurgt ind til de faglige mål, som også fremgår af oplæringserklæringen. Dermed havde mester/oplæringsansvarlig mulighed for at få gennemgået, hvordan oplæringserklæringen kan bruges som spørgeguide i.f.t. hvilke læringsmål, lærlingen har opnået i den konkrete oplæringsperiode.1. **Gennemførelse af Mesterdag for mestre, oplæringsansvarlige og lærlinge**

Oplæringserklæringen var et punkt i dialogen på mesterdagen, hvor det blev gennemgået, hvad formålet er og hvordan oplæringserklæringen med fordel kan bruges som redskab til at få overblik over lærlingens samlede oplæring.1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Denne indsats har ikke inddraget oplæringserklæringen.Skolevejledning er ikke specifikt inddraget i projektet på Skovskolen.  |
| **1.7 Implementering***Beskriv, hvordan de udviklede metoder, redskaber og praksisser er forankret i praksis.* |
| (skriv her)1. **Telefonkontakt til mestre inden opstart på 1. og 2. skoleperiode**

Telefonkontakten til mestre ligger nu som en fast aktivitet for at styrke samarbejdet mellem oplæringsvirksomhed og Skovskolen, så lærestedet ved, hvem de skal tage fat i, og oplever en regelmæssig kontakt med virksomhedskonsulenten på Skovskolen.1. **Gennemførelse af Mesterdag for mestre, oplæringsansvarlige og lærlinge**

Mesterdagen er en fast aktivitet, som gentages årligt. Som en konsekvens af dette projekt er det besluttet, at Mesterdagen skal udvides med fælles Mesterdag efter 1. skoleperiode samt Mesterdage for samtlige specialer.Som en del af dette projekt har mesterdagen været afprøvet i en form, hvor der er fokus på forvent-ningsafstemning, men der arbejdes videre med at udvikle formen for at kunne blive ved med at tiltrække mestrene.1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Efter grundige overvejelser er det vurderet, at det IKKE er muligt at gennemføre afsluttende prøver ude på oplæringsstederne. Det skyldes dels at logistikken med at flytte censorer og undervisere rundt i landet og ligeledes, at det kan være vanskeligt at overholde ensartede betingelser i.f.t. prøvens gennemførelse og hermed sikre kvaliteten i arbejdet.Derfor vil denne indsats ikke blive implementeret.  |
| **1.8 Effekt***Beskriv, hvilken virkning de(n) valgte indsats(er) i projektet har resulteret i, og hvordan det er identificeret, om tiltagene har haft den forventede virkning.* |
| (skriv her)1. **Telefonkontakt til mestre inden opstart på 1. og 2. skoleperiode**

Det lykkedes at få fat i 90 % af alle oplæringsvirksomhederne via en opringning. De resterende er blevet kontaktet flere gange, men er ikke vendt tilbage. I samtalen med oplæringsvirksomheden var det meget tydeligt, at de er voldsomt glade for deres lærling og langt hen ad vejen fungerer det rigtig godt. Få fremhæver dog også nogle udfordringer som fx dysleksi, som de bad Skovskolen være opmærksomme på. Dette gav Skovskolen mulighed for at varetage lærlingens behov og imødekom-me særlige udfordringer, så lærlingen ikke oplevede at skulle starte forfra, men i stedet blive taget imod på bedste vis.Indsatsen har bestemt øget kontakten mellem oplæringsvirksomhed og Skovskolen, da det skabt et fælles rum i samarbejdet om lærlingen med mulighed for at sikre, at lærlingene vil opleve en større sammenhæng mellem skole og oplæring.Effekten ses også i resultaterne fra VTU 2022, hvor langt de fleste oplæringsvirksomheder har tilkendegivet, at de ofte har kontakt med Skovskolen. Kun fire ud af 59 angiver, at de aldrig har haft kontakt med Skovskolen.1. **Gennemførelse af Mesterdag for mestre, oplæringsansvarlige og lærlinge**

Mesterdagen havde et fremmøde med 5 i 2021 og 9 i 2022 ud af 14 mulige oplæringsvirksomheder. På nær et enkelt afbud deltog alle lærlinge og underviserne fra arboristspecialet begge år. Der var derfor god mulighed for at afklaret forventninger og samtidig skabe relationer mellem oplærings-virksomhederne og undervisere på Skovskolen. Udbyttet var en gensidig forståelse af, hvordan der kan skabes større sammenhæng mellem skole og oplæring til gavn for lærlingens læring.I VTU 2022 har Skovskolen tilføjet lokale spørgsmål og spurgt ind til interessen for at deltage på en Mesterdag samt kommentarer til en Mesterdag. 88 % (52 ud af 59 svar) har svaret ”Ja” eller ”Måske” til at deltage i Mesterdagen, og det kan tolkes som en tilkendegivelse af, at der er interesse for Mesterdagen. Som kommentar angives stort set udelukkende, at det er logistik og tid, der afgør, om det er muligt at deltage. Der arbejdes derfor videre med, at der kan afholdes Mesterdag på begge af Skovskolens lokationer (Nødebo på Nordsjælland og Eldrupgård på Norddjurs) for at imødekomme både øst og vest Danmark.1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Der er ikke en egentlig effekt af denne indsats andet end, at det endnu en gang leder til, at Skovskolen er opmærksom på den geografiske spredning af lærepladserne. |
| **1.9 Formidling***Beskriv, hvilke konkrete produkter, udviklet i projektet, der kan formidles på EMU til brug for andre skoler.*  |
| (skriv her)1. **Gennemførelse af Mesterdag for oplæringsansvarlig og lærling**

De metoder som blev anvendt i arbejdet med at afstemme forventninger på Mesterdagen (Silent brainstorm og Mind-map) fungerede rigtig fint. Vi har derfor valgt at beskrive dem i detaljer i EMU´s skabelon til aktiviteter eller forløb på emu.dk (se **bilag 1, Skovskolen**). |
| **1.10 Opmærksomhedspunkter og vigtige erfaringer** *Beskriv evt. forudsætninger for anvendelse af de udviklede metoder, redskaber, praksisser og materialer, eller vigtige erfaringer, som er rlærlingante for andre skoler, der ønsker at anvende det udviklede materiale.* |
| (skriv her) Det er en vigtig forforståelse for indsatserne, at Skovskolen er eneudbyder af Skov- og Naturtekniker uddannelsen og dermed har lærepladser i hele Danmark. Det var derfor en vigtig erkendelse, at der ikke kan iværksættes indsatser for at nå rundt til de enkelte oplæringsvirksomheder uden at der afsættes ekstra ressourcer ved at tage virksomhedskonsulent eller undervisere ud til disse besøg. Tilsvarende kan det heller ikke forventes, at deltagere fra oplæringsvirksomhederne rejser til Skovskolen for at deltage i en mesterdag. Derfor vil Skovskolen fremover holde mesterdag på begge lokationer, altså både i Nødebo på Nordsjælland og på Eldrupgård på Norddjurs.Det betyder, at en af forudsætningerne for kontakten er, at det er tænkt ind, at det kan lade sig gøre for alle lærlinge og oplæringsvirksomheder. Uanset om det er en enkeltmandsvirksomhed eller en med mange ansatte og uanset hvor i landet det er. Derfor fungerer en opringning rigtig fint. |
| **1.11 Bilag***Beskriv antal og hvilke bilag der er vedlagt i form af materialer eller andet, som er udviklet som en del af konceptet?*  |
| **Bilag 1 Skovskolen**: Her er metoderne: ”Silent brainstorm” og ”Mind-map”, som indgik i Mester- dagen, skrevet ind som eksempel på et forløb i EMU-skabelonen. |
| **1.12 Link***Indsæt link til side med materialer.Styrelsen vil tage stilling til offentliggørelse og formidling af projektets resultater ved gennemgangen af tilskudsmodtagerens afrapportering. Tilskudsmodtager vil blive kontaktet af styrelsen forud for eventuel offentliggørelse.* |
| Ingen links |

## *Del 2: Afrapportering om projektafvikling til styrelsen*

| **2. Beskrivelse af projektafvikling** |
| --- |
| **2.1 Vurdering af udbytte i forhold til formål** *Angiv vurdering af, om projektet har bidraget til at styrke lærlingernes oplevelse af sammenhæng mellem skoleundervisning og praktikoplæring.* |
| * (skriv her)
* Det er klart Skovskolens opfattelse, at projektet har styrket lærlingenes oplevelse af sammenhæng mellem skoleundervisning og oplæring. Projektet har dels sat gang i Skovskolens indsatser med at styrke kontakten til mestre og dels inspireret til yderligere aktiviteter, som kan sikre en bedre forståelse af, hvad der sker i skoleperioderne, samt hvordan der kan arbejdes med refleksion over egen læring undervejs i oplæringen.
* Desuden har projektet også medført, at lærlingene oplever en større kontinuitet og mening i deres forløb, fordi de ved, at forventningerne til oplæringen er mere tydelige samt at deres erfaringer fra oplæringen inddrages i undervisningen.
* Det er også Skovskolens vurdering, at projektet kan udvides til en praksis, hvor underviserne er mere direkte involveret i kontakten med oplæringsvirksomhederne, så det ikke kun er Skovskolens virksomhedskonsulent, der har den telefoniske kontakt. Dette vil dermed bidrage til endnu større samspil mellem skole og oplæringsvirksomhederne om at sikre læring hos lærlingene og større oplevelse af sammenhæng mellem skole og oplæring.
 |
| * **2.2 Samarbejde med virksomheder i projektgruppen***Beskriv samarbejdet med den / de virksomheder, der deltog i projektgruppen, herunder organisering, inddragelse og virksomhedens / virksomhedernes rolle i projektets udvikling og gennemførelse.*
 |
| * (skriv her)

**NB**: Samarbejdet med oplæringsvirksomhederne i projektgrupperne på de tre skoler – op på de lokale og regionale seminarer i forløbet, er beskrevet på et sted: **I de fælles stamoplysninger for dette 3-skolesamarbejde**. |
| * **2.3 Samarbejde med virksomheder i afprøvningsfasen***Beskriv samarbejdet med den / de virksomheder, der deltog i afprøvningen af de udviklede metoder, redskaber, praksisser og materialer, samt skolens erfaringer fra afprøvningen.*
 |
| * (skriv her)
1. **Telefonkontakt til mestre inden opstart på 1. og 2. skoleperiode**

Projektet har givet anledning til, at Skovskolen i 2021 og 2022 har ringet til oplæringsvirksomhederne med lærlinge på 1. og 2. skoleperiode. Dette betyder, at Skovskolen har haft fat i cirka 75 % af de oplæringsvirksomheder, som er godkendt.Det er Skovskolens erfaring, at opringning styrkede relationen, og at der blev fulgt op på udeståender og spørgsmål.1. **Gennemførelse af Mesterdag for mestre, oplæringsansvarlige og lærlinge**

Mesterdagen i 2021 havde et fremmøde på 5 ud af 14 mulige oplæringsvirksomheder. Planlægningen kom lidt sent i gang, og indkaldelsen til mesterdagen blev sendt med kort varsel, og derfor måtte flere oplæringsvirksomheder melde fra til dagen. I 2022 var Skovskolen ude i bedre tid og havde et fremmøde på 9 ud af 14 mulige oplæringsvirksom-heder.Følgende virksomheder har deltaget på mesterdagen i 2021:KS Treecare NST HovedstadenStub og grenTræskæg og sønSkoleoplæring ved Mikkel ConnettFølgende virksomheder har deltaget på mesterdagen i 2022:3NedAbens træfældningAH TræplejeI ClimbStenbroens træplejeStub og grenTræskæg og søn (blev syg på dagen)Skoleoplæring ved Mikkel Connett (deltog med to lærlinge). 1. **Er det muligt med eksamination i forbindelse med afsluttende prøve afholdt lokalt hos det enkelte lærested?**

Denne indsats blev udelukkende drøftet internt på Skovskolen.  |
| **2.4 Inddragelse af eksterne eksperter*** *Beskriv den / de eksterne ekspert(er)s bidrag til projektet og til kvaliteten af de udviklede metoder, redskaber, praksisser og materialer.*
 |
| * (skriv her)

**Arnt Louw Vestergaard**, Lektor ved Center for Ungdomsforskning (Cefu), Deltog både med oplæg og inspiration på det første Nationale seminar. Oplægget handlede specifikt om, hvordan man kan skabe gode overgange mellem skole- og oplæringsperioder og vice versa. Efter oplægget deltog Arnt Louw aktivt i den fælles dialog og bidrog med faglig sparring i.f.t. de tiltag, som blev drøftet.Det var et godt og brugbart input til aktørerne i den indledende fase af projektet. |
| * **2.5 Øvrige erfaringer** *Angiv både negative og positive erfaringer med de udviklede metoder, redskaber, praksisser og materialer, herunder erfaringer med samarbejdet mellem projektets øvrige samarbejdsparter/deltagere (ledere, lærere og lærlinger).*
 |
| * (skriv her)
* Der har været fin tilfredshed med både opringningen og mesterdagen, og for deltagerne i projektet har det givet mening at deltage.
* Størstedelen af de oplæringsvirksomheder, som blev kontaktet af Skovskolen i forbindelse med ringerunden, var glade for at blive kontaktet. Både fordi de med denne form for en-til-en kontakt havde mulighed for at stille spørgsmål af praktisk karakter, og at de med bedste hensigter kunne hjælpe deres lærling til et godt skoleforløb. For Skovskolens undervisere har det også været en stor hjælp i forberedelsen til at sikre den bedste undervisning målrettet den enkelte lærling.
* Mesterdagen er en succes på den måde, at formen var fin til at etablere samarbejdet om at skabe det bedste mulige skole- og oplæringsforløb for lærlingene. Mesterdagene vil fremover blive afholdt både i Nødebo og på Eldrupgård for at tilgodese oplæringsvirksomheder med langt til Nordsjælland.

Det er også Skovskolens erfaring, at flere undervisere kunne have været endnu mere involveret i projektet. Det kunne fx være ved at deltage på de nationale seminarer eller gennem større inddragelse i de enkelte indsatser. Mesterdagen blev arrangeret af underviserne, men telefonkontakten var udelukkende varetaget af Skovskolens virksomhedskonsulent. Videndelingen om indsatserne har ikke været med udgangspunkt i projektet, men mere en information om den enkelte aktivitet. På den måde kunne projektet have været bedre funderet i undervisergruppen. Denne erfaring tager Skovskolen med sig og har fx ved seneste projektansøgning spurgt bredere ud i undervisergrupperne for at afsøge mulige emner og initiativer, som kunne skrives ind i projektet. |
| * **2.6 Opfølgning og forankring** *Beskriv opfølgning på og forankring af projektets resultater, herunder hvordan de udviklede metoder, redskaber, praksisser og materialer planlægges videreført efter projektets afslutning.*
 |
| * (skriv her)
* Kontakten til oplæringsvirksomheder fortsætter, så Skovskolens virksomhedsansvarlig som fast procedure ringer til mester/oplæringsansvarlig til en snak om, hvordan der bedst støttes op om lærlingens læring både på skolen og i oplæringen.
* Det er også planen, at der skal holdes en mesterdag for flere specialer. Det kan både være som adskilte dage, men det overvejes også at samle specialer til en fælles mesterdag. Desuden arbejdes der med at sikre et fagligt indhold på mesterdagen, hvor der fx kan drøftes praksis, implementering af ny lovgivning og andre fagrelevante emner for at gøre det attraktivt for mester/oplæringsansvarlig at deltage.
* Desuden vil det fremover være praksis at inddrage underviserne i større omfang i nye projekter for at få projekterne til at gro i huset fra starten af.
 |